nahid-hub/BLUGE-bengali-wikipedia-section-title-prediction huggingface dataset:
ইয়েমেন দক্ষিণ-পশ্চিম এশিয়াতে আরব উপদ্বীপের দক্ষিণ প্রান্তে ওমান ও সৌদি আরবের মধ্যখানে অবস্থিত। দেশটি লোহিত সাগর ও ভারত মহাসাগরকে সংযোগকারী বাব-এল-মান্দের প্রণালীর মুখে অবস্থিত। লোহিত সাগরের দক্ষিণ প্রান্তে অবস্থিত পেরিম দ্বীপ এবং এডেন উপসাগরে অবস্থিত সোকোত্রা দ্বীপকে গণনায় ধরে ইয়েমেনের মোট আয়তন ৫,২৭,৯৭০ বর্গকিলোমিটার। ইয়েমেনের স্থলসীমান্তের মোট দৈর্ঘ্য ১,৭৪৬ কিলোমিটার। 

ইয়েমেন আরব মালভূমির দক্ষিণ প্রান্তে অবস্থিত। দেশটির পর্বতময় অভ্যন্তরভাগ পশ্চিম, দক্ষিণ ও পূর্বে সরু উপকূলীয় সমভূমি এবং উত্তরে সৌদি আরবের সাথে সীমান্তে মরুভূমি দ্বারা বেষ্টিত। লোহিত সাগরের উপকূল ঘেঁষে প্রলম্বিত প্রায় ৪১৯ কিলোমিটার দীর্ঘ অর্ধ-ঊষর উপকূলীয় সমভূমিটি তিহামাহ নামে পরিচিত। অভ্যন্তরভাগের পর্বতগুলি বিভিন্ন উচ্চতার হয়। সর্বোচ্চ পর্বত জাবাল আন নাবি শুয়াইবসমুদ্রতল থেকে ৩,৭৬০ উঁচুতে অবস্থিত। উচ্চভূমিগুলির ভেতর দিয়ে বেশ কিছু ওয়াদি বা নদী উপত্যকা চলে গেছে; এগুলি গ্রীষ্মকালে শুষ্ক থাকে। ইয়েমেনের কোন স্থায়ী নদী নেই। ওয়াদিগুলির মধ্যে হাজরামুত ওয়াদিটির উপরের অংশে পলিভূমি ও পানির দেখা মেলে। উত্তর ও পূর্বের মালভূমি ও মরুভূমি উত্তপ্ত ও শুষ্ক এবং 
এখানে গাছপালা তেমন হয় না।

সঠিক অনুচ্ছেদ শিরোনাম কোনটি?
titleA. আধুনিক ইতিহাস
titleB. জনসংখ্যা
titleC. ভূগোল
titleD. প্রাচীন ইতিহাস
উত্তর: titleC
মোখলেছুর রহমান চৌধুরী "সাপ্তাহিক প্রেক্ষিতের" প্রথম প্রধান সম্পাদক আজিজুর রহমান চৌধুরীর ও শরীফা আজিজ চৌধুরীর জ্যেষ্ঠ পুত্র। তার নেটিভ গ্রামের লাখাই, এবং তিনি নাসিরনগর এর কলিকান্দা গ্রামে জন্মগ্রহণ করেন। চৌধুরী শৈশব সিলেট জেলায় কাটিয়েছেন। 

মুখলেস চৌধুরী তাঁর ' গণযোগাযোগ ও সাংবাদিকতায় স্নাতকোত্তর অর্জন করেন এবং ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ডিগ্রি অর্জন করেন। চৌধুরী লন্ডন বিশ্ববিদ্যালয়ের বার্কবেক থেকে রাজনীতিতে স্নাতকোত্তর (এমআরইএস) অর্জন করেছেন, লন্ডনের কিংজ কলেজ, কিং-ইউএনএইচসিআর বৃত্তির অধীনে রাজনীতিতে স্নাতকোত্তর ডিগ্রি অর্জনের সময় তাঁর শিক্ষার ক্ষেত্র থেকে বের হওয়ার সময়।, তিনি সুন্দরল্যান্ড বিশ্ববিদ্যালয় থেকে বিজনেস এবং ম্যানেজমেন্টের দ্বিতীয় শ্রেণিতে বিএ অনার্স অর্জন করেন। তিনি ওয়েস্টমিনস্টার বিশ্ববিদ্যালয়ে কুরআনের জন্য আরবি ভাষায় দুটি গবেষণা কোর্স সম্পন্ন করেছিলেন এবং রয়েল হোলোয়েতে গবেষণাও চালিয়েছিলেন। চৌধুরী লন্ডন স্কুল অফ ইকোনমিক্স অ্যান্ড পলিটিকাল সায়েন্সে বা লন্ডনের এলএসই বিশ্ববিদ্যালয়ে দুটি গবেষণা কোর্স গ্রহণ করেছেন এবং তিনি ব্রিটেনের শেফিল্ড বিশ্ববিদ্যালয়ে রাজনীতিতে পিএইচডি করার জন্য পড়াশোনা করেছেন। 

সঠিক অনুচ্ছেদ শিরোনাম কোনটি?
titleA. সামরিক হস্তক্ষেপ
titleB. সামরিক আইন বন্ধে উদ্যোগ
titleC. প্রাথমিক ও শিক্ষা জীবন
titleD. ২০০৬-২০০৭ রাজনৈতিক সঙ্কটে ভূমিকা
উত্তর: titleC
গিলবার্ট কেটারিং হাই স্কুলে পড়াশোনা করেছিলেন, যেখানে তিনি বুঝতে পেরেছিলেন যে তিনি ওষুধ নিয়ে কাজ করতে চান।   তিনি ইস্ট এংলিয়া বিশ্ববিদ্যালয় থেকে বায়োলজিক্যাল সায়েন্সে স্নাতক ডিগ্রি নিয়ে স্নাতক হন এবং তার ডক্টরাল ডিগ্রির জন্য হাল বিশ্ববিদ্যালয়ে চলে আসেন, যেখানে তিনি ইস্ট "রোডোস্পরিডিয়াম টরুলয়েডের" জেনেটিক্স এবং বায়োকেমিস্ট্রি অনুসন্ধান করেন। 

সঠিক অনুচ্ছেদ শিরোনাম কোনটি?
titleA. নির্বাচিত প্রকাশনা
titleB. গবেষণা এবং কর্মজীবন
titleC. ব্যক্তিগত জীবন
titleD. প্রাথমিক জীবন এবং শিক্ষা
উত্তর: titleD
মোঘল আমলে মোমেনশাহ নামে একজন সাধক ছিলেন, তার নামেই মধ্যযুগে অঞ্চলটির নাম হয় মোমেনশাহী। ষোড়শ শতাব্দীতে বাংলার স্বাধীন সুলতান সৈয়দ আলাউদ্দিন হোসেন শাহ তাঁর পুত্র সৈয়দ নাসির উদ্দিন নসরত শাহ'র জন্য এ অঞ্চলে একটি নতুন রাজ্য গঠন করেছিলেন, সেই থেকেই নসরতশাহী বা নাসিরাবাদ নামের সৃষ্টি। নাসিরাবাদ নাম পরিবর্তন হয়ে ময়মনসিংহ হয় একটি ভুলের কারণে। বিশ টিন কেরোসিন বুক করা হয়েছিল বর্জনলাল অ্যান্ড কোম্পানির পক্ষ থেকে নাসিরাবাদ রেল স্টেশনে। এই মাল চলে যায় রাজপুতনার নাসিরাবাদ রেল স্টেশনে। এ নিয়ে অনেক দুর্ভোগ পোহাতে হয়। পরবর্তীতে আরো কিছু বিভ্রান্তি ঘটায় রেলওয়ে স্টেশনের নাম পরিবর্তন করে ময়মনসিংহ রাখা হয়। সেই থেকে নাসিরাবাদের পরিবর্তে ময়মনসিংহ ব্যবহৃত হয়ে আসছে। তবে কোনো কোনো ইতিহাসবিদদের মতে, মোঘল সেনাপতি মনমোহন সিংহ ঈসা খাঁকে দমন করতে যাওয়ার পথে এখানে বেশ কয়েকদিন অবস্থান করেছিলেন। এজন্য এখানকার নাম হয়ে যায় ময়মনসিংহ। 

সঠিক অনুচ্ছেদ শিরোনাম কোনটি?
titleA. প্রশাসনিক এলাকাসমূহ
titleB. ভাষা
titleC. সাংস্কৃতিক বৈচিত্র্য
titleD. নামকরণ
উত্তর: titleD
চার কোটি বাজেটের এই চলচ্চিত্রটি ২০১৯ সালের ২ জুলাই সুনামগঞ্জে চলচ্চিত্রটির চিত্রগ্রহণ শুরু হয়। এরপর চলচ্চিত্রটির চিত্রগ্রহণ সম্পন্ন হয় মানিকগঞ্জ, ঢাকা ও ভারতের রামোজি ফিল্ম স্টুডিও ও কোলকাতায়। বাংলা ও হিন্দি ভাষায় এই চলচ্চিত্রের ডাবিং করা হয়। গানের চিত্র ধারণের দুবাই-এ ধারণের পরিকল্পনা করা হয়।

সঠিক অনুচ্ছেদ শিরোনাম কোনটি?
titleA. নির্মাণ
titleB. পটভূমি
titleC. সঙ্গীত
titleD. প্রচারণা ও মুক্তি
উত্তর: titleA
লোককাহিনীতে তাকে সর্বদাই ধার্মিক হিন্দু হিসেবে দেখানো হয়েছে, যিনি আকবরের চেয়ে বয়সে ছোট। বিরুদ্ধভাবাপন্ন মুসলিমরা তাঁর বিরুদ্ধে ষড়যন্ত্র করলে তিনি তাদের বিরুদ্ধে দৃঢ়। তার সাফল্যের কারণ ছিল তার দক্ষতা। এভাবে তিনি তার বুদ্ধিমত্তা এবং ধারালো কথার সাহায্যে সম্রাটের উপর ধর্মীয়, রাজনৈতিক এবং ব্যক্তিগত প্রভাব খাটান। যদিও ঐতিহাসিকভাবে তিনি কখনই এমনটা করেননি।

বাদওয়ানী তাকে অবিশ্বাস করতেন, যদিও তিনি বীরবল সম্পর্কে বলেন, "প্রচুর ক্ষমতা এবং প্রতিভাধর"। ব্রজ ভাষার কবি রাই হোল আকবর এবং তার নবরত্নকে প্রশংসা করেন এবং বীরবলের মহত্বের উপর বিশেষ গুরুত্ব দেন। আবুল ফজল তাকে শ্রদ্ধা করতেন মূলত তার আত্মিক গুরুত্ব এবং সম্রাটের বিশ্বাসভাজন হিসেবে, তার চতুরতা কিংবা কবিতার জন্য নয়।

আধুনিক হিন্দু ঐতিহাসিকগণ মনে করেন, তিনি আকবরকে বিভিন্ন সাহসী সিদ্ধান্ত নিতে সহায়তা করেছেন এবং সনাতন মুসলিমরা তাকে হেয় করতেন কারণ তার কারণে সম্রাট ইসলামকে অবজ্ঞা করতেন। কিন্তু এখন পর্যন্ত এমন কোন প্রমাণ পাওয়া যায়নি যার কারণে বলা যায় তিনি সম্রাটের ধর্মবিশ্বাসের উপর প্রভাব খাটাতেন। বরং বিভিন্ন সূত্র থেকে জানা যায় যে তিনি সম্রাটের রাজনীতির উপর বেশ প্রভাব খাটাতেন। বীরবলের প্রতি সম্রাটের ভালবাসা, তার ধর্মীয় সহনশীলতা এবং সামাজিক স্বাধীনতাই এর কারণ ছিল, বীরবল নয়। ইতিহাস অনুযায়ী তিনি আকবরের ধর্মীয় নীতি এবং ধর্ম "দীন-ই-ইলাহি"র সমর্থক ছিলেন। "আইন-ই-আকবরী"-এ পতিতা সম্পর্কিত একটি ঘটনায় বীরবলের সম্পৃক্ততা সম্পর্কে জানা যায়, যেখানে আকবর তাকে শাস্তি দিতে চান কারণ তার মত একজন ধার্মিক ব্যক্তির পক্ষে এমন কাজ বিশেষভাবে লজ্জাজনক।

সঠিক অনুচ্ছেদ শিরোনাম কোনটি?
titleA. জনপ্রিয় সংস্কৃতিতে
titleB. অবস্থান এবং ভূমিকা
titleC. উত্তরাধিকার
titleD. ঐতিহাসিক ভূমিকা বনাম লোককথা
উত্তর: titleD
রাজধানী ঢাকার লাল রঙের দৃষ্টিনন্দন একটি স্থাপত্য যে কারও নজর কাড়বে। ঢাকা বিশ্ববিদ্যালয় এলাকায় অবস্থিত এই ভবন কার্জন হল নামেই পরিচিত। ভিক্টোরীয় স্থাপত্যরীতি, মোগল স্থাপত্যশৈলী ও বাংলার স্বতন্ত্র সংবেদনশীল বৈশিষ্ট্য নিয়ে ভবনটি তৈরি। ১৯০৪ সালের ১৯ ফেব্রুয়ারি ভারতবর্ষে ব্রিটিশ সাম্রাজ্যের প্রতিনিধি ভাইসরয় লর্ড কার্জন ন্যাথনিয়েল কার্জন ঢাকায় এসে কার্জন হলের উদ্বোধন করেন। ১৯০৮ সালে এর নির্মাণকাজ শেষ হয়। ফেসবুকে সক্রিয় ‘ঢাকা: ফোর হানড্রেড ইয়ারস হিস্ট্রি ইন ফটোগ্রাফ’ শীর্ষক একটি পাতায় ১৯০৮ সাল ও পরবর্তী সময়ের কার্জন হলের তিনটি পুরোনো ছবি পাওয়া গেল। ইতিহাসবিদ আহমদ হাসান দানীসহ কারও কারও মতে, উনিশ শতকের শেষভাগ থেকেই ঢাকা সামাজিক ও সাংস্কৃতিক কর্মকাণ্ডে মুখরিত হয়ে ওঠে। সভা, আলোচনা, বিতর্ক, সংবর্ধনাসহ নানা অনুষ্ঠানের জন্য একটি টাউন হল নির্মাণের দাবি ওঠে। সে জন্যই এটি নির্মাণ করা হয়েছিল। জাতীয় জ্ঞানকোষ বাংলাপিডিয়াতেও বলা হয়েছে, ভারতের ভাইসরয় লর্ড কার্জনের নামানুসারে এ ভবন টাউন হল হিসেবে নির্মিত হয়েছিল। ১৯১১ সালে বঙ্গভঙ্গ রদ হলে এটি ঢাকা কলেজ ভবন হিসেবে ব্যবহৃত হতে থাকে। ১৯২১ সালে ঢাকা বিশ্ববিদ্যালয় প্রতিষ্ঠিত হলে ভবনটি বিজ্ঞান বিভাগের অংশ হিসেবে ব্যবহৃত হতে শুরু করে এবং এখনো এভাবেই চলছে। তবে শরীফ উদ্দিন আহমেদ সম্পাদিত ঢাকা কোষ-এ বলা হয়েছে, কার্জন হল মূলত ঢাকা কলেজের নতুন ভবন হিসেবে নির্মাণ করা হয়েছিল। বাংলাপিডিয়ার তথ্য অনুযায়ী, ১৯৪৮ সালে জিন্নাহ যখন এই কার্জন হলে উর্দুকে রাষ্ট্রভাষা ঘোষণা দেন, তখন ঢাকা বিশ্ববিদ্যালয়ের ছাত্ররা এখান থেকে প্রথম প্রতিবাদ জানিয়েছিলেন। কেউ যদি আজও কার্জন হলের মূল ভবনের সামনে যান, তবে ১৯০৪ সালে লর্ড কার্জনের উদ্বোধন করা নামফলকটি দেখতে পাবেন। পরবর্তী সময়ে বিজ্ঞান অনুষদের বিভাগের সংখ্যা বাড়ায় কার্জন হলের অবয়বের সঙ্গে সামঞ্জস্য রেখে অন্য ভবনগুলো নির্মাণ করা হয়। ১১২ বছর ধরে ঢাকার অন্যতম শ্রেষ্ঠ স্থাপত্য আর কালের সাক্ষী হয়ে দাঁড়িয়ে আছে কার্জন হল।


সঠিক অনুচ্ছেদ শিরোনাম কোনটি?
titleA. ঢাকা কলেজ এর জন্য কার্জন হলের নির্মাণ
titleB. ছাত্রাবাস ও তার ইতিহাস
titleC. আবাসিক হলসমূহ
titleD. শিক্ষাব্যবস্থার ক্রম-বিকাশ ও ঢাকা কলেজ
উত্তর: titleA
মহাকাব্যের পাশাপাশি "পুরাণ" (যা মূলত গুপ্ত যুগে অর্থাৎ, ৩০০-৬০০ খ্রিষ্টাব্দের মধ্যে রচিত) নামে পরিচিত আখ্যান-মূলক ধর্মগ্রন্থগুলি "হিন্দুধর্মের সকল বিষয় ও বিভাগ সম্পর্কে আমাদের অবহিত করে। হিন্দু পুরাণ, ধর্মতত্ত্ব ও বহুদেববাদ, ঈশ্বরপ্রীতি, ধর্ম ও কুসংস্কার, উৎসব, অনুষ্ঠান ও অনুশাসন সম্পর্কে পুরাণে যা লেখা আছে, তা আর কোথাও লেখা নেই।"

"দেবী পুরাণ" ও "কালিকা পুরাণ" ইত্যাদি কয়েকটি শাক্ত পুরাণে দেবীকে "পরাপ্রকৃতি" রূপে বর্ণনা করা হয়েছে। এর অর্থ, তিনি সমগ্র জগতের উৎস, কিন্তু তাঁর কোনো উৎস নেই। যদিও, শাক্ত দৃষ্টিকোণ থেকে সর্বাপেক্ষা গুরুত্বপূর্ণ পুরাণগ্রন্থগুলি হল "মার্কণ্ডেয় পুরাণ", "ব্রহ্মাণ্ড পুরাণ" ও "দেবীভাগবত পুরাণ"। এই গ্রন্থগুলি থেকেই সকল শাক্ত ধর্মশাস্ত্রের উদ্ভব ঘটে।

সঠিক অনুচ্ছেদ শিরোনাম কোনটি?
titleA. শাক্তদর্শনের ক্রমবিকাশ
titleB. ললিতা সহস্রনাম
titleC. বেদ
titleD. পুরাণ
উত্তর: titleD
২০০৯-১০ মৌসুমে আবারও নবরূপে আয়োজন করা হয়। এ পর্যায়ে পাঁচটি বিশেষ প্রাধিকারপ্রাপ্ত দল - 
ম্যাশোনাল্যান্ড ঈগলস, মাতাবেলেল্যান্ড তুস্কার্স, মিড ওয়েস্ট রাইনোজ, মাউন্টেনিয়ার্স ও সাউদার্ন রকস খেলে। ২০১৩-১৪ মৌসুমের পর পাঁচটি দলের মধ্যে সর্বাপেক্ষা দূর্বলতম দল হিসেবে সাউদার্ন রকস নাম প্রত্যাহার করে নেয়। এরফলে, ২০১৪-১৫ মৌসুম থেকে ২০১৬-১৭ মৌসুম পর্যন্ত চারটি দল অংশ নেয়। ২০১৭-১৮ মৌসুমে তরুণ খেলোয়াড়দের নিয়ে গড়া রাইজিং স্টার্সের অন্তর্ভূক্তির ফলে দলের সংখ্যা পাঁচে পৌঁছে।

সঠিক অনুচ্ছেদ শিরোনাম কোনটি?
titleA. বিশেষ প্রাধিকারপ্রাপ্ত যুগ
titleB. চ্যাম্পিয়ন
titleC. ইতিহাস
titleD. প্রথম-শ্রেণীর ক্রিকেট
উত্তর: titleA
ব্রিটিশ প্রশাসন ১৮৫৫-৫৬ সালে প্রথম একটা সেতুর কথা ভেবেছিল। তৈরি হয়েছিল কমিটিও। কারণ, তত দিনে নদীর দু’পাড়েই জাঁকিয়ে বসেছে ইংরেজদের কারবার। তৈরি হচ্ছে নতুন নতুন কারখানা। তাই হাওড়া-কলকাতার জন্য একটি সেতু এ বার দরকার। ’৫৫-এর সেতু কমিটি চর্চা শুরু করলেও কোনও এক অজ্ঞাত কারণে বছর চারেক পর ১৮৫৯-৬০ সালে সেতু নির্মাণের প্রস্তাব ঠান্ডা ঘরে পাঠিয়ে দেওয়া হয়।

১৮৬২ সালে বাংলার সরকার ইস্ট ইন্ডিয়া রেলওয়ে কোম্পানির চীফ ইঞ্জিনিয়ার জর্জ টার্নবুলকে হুগলি নদীর উপর একটি ব্রিজ নির্মাণের সম্ভাব্যতা যাচাইয়ের উপর পরীক্ষা-নিরীক্ষার জন্য বলেন৷ ২৯ এ মার্চ তিনি প্রয়োজনীয় নকশা এবং উপাত্তসমূহ উপস্থাপন করেন৷ কিন্তু সে সময়ে ব্রিজটি নির্মাণ করা হয়নি৷

সঠিক অনুচ্ছেদ শিরোনাম কোনটি?
titleA. প্রথম প্রস্তাব
titleB. সেতুর পরিকল্পনা
titleC. উন্মোচন
titleD. নির্মাণ
উত্তর: titleA
একটি নির্দেশক কাঠি, টাচপ্যাড বা দুটোই ল্যাপটপের প্রদশর্নীতে কার্সর নিয়ন্ত্রণে ব্যবহৃত হতে পারে। আর থাকে একটি কিবোর্ড যা লিখনের কাজে ব্যবহৃত হয়। একটি বাহ্যিক কিবোর্ড বা মাউসও ইউএসবি পোর্টের মাধ্যমে লাগানো যেতে পারে। আবার এগুলো যদি হয় তারবিহিন, সেটাও লাগানো সম্ভব। প্রযুক্তির অগ্রগতিতে এখন স্পর্ষ নিয়ন্ত্রিত পর্দা ব্যবহার করেও ইনপুট দেয়া সম্ভব, এটা যদিও মোবাইলে বেশি ব্যবহার করা হয় কিন্তু বর্তমানের আল্ট্রাবুকগুলোতেও এই সুবিধা পাওয়া যায়। এছাড়া সাম্প্রতিক উইন্ডোজের ভার্সন ৮.১ ও ১০ এই ধারাকে আরো ত্বরান্বিত করেছে।

সঠিক অনুচ্ছেদ শিরোনাম কোনটি?
titleA. ইনপুট
titleB. কেন্দ্রীয় প্রক্রিয়াকরণ ইউনিট
titleC. স্বাস্থ্যের উপর প্রভাব
titleD. সুবিধা
উত্তর: titleA
একটি ছোট্ট তউজী নীলামে কিনে দিয়ে ঘুঘুডাঙ্গা জমিদারীর সূচনা করেছিলেন ফুল মোহাম্মদ। নিজের নামের সাথে ইংরেজদের দেওয়া চৌধুরী উপাধী যোগ করে নিজের নাম রাখেন ‘‘জমিদার ফুল মোহাম্মদ চৌধুরী’’। পরে তিনি ৩২০নং নারায়নপুর দানিহারী (বর্তমান দিনাজপুর সদর উপজেলার জালালপুর) তউজী সহ আরো ২/৩টি তউজী নীলামে কিনে নিয়ে জমিদারী বড় করেন। 
ফুল মোহাম্মদ চৌধুরীর মৃত্যুর পর তার তিন পুত্র যথাক্রমে ওলি মোহাম্মদ চৌধুরী, মোজহর চৌধুরী এবং হাজী জমিরউদ্দিন চৌধুরী জমিদারী সত্ব লাভ করেন। এদের মধ্যে মোজহর চৌধুরী নিঃসন্তান অবস্থায় মারা গেলে তার স্ত্রী তারিফন নেছা চৌধুরানীকে জমিরউদ্দিন চৌধুরী বিয়ে করেন। ফলে মোজহর চৌধুরীর জমিদারী সত্ব পান জমিরউদ্দিন চৌধুরী।এর বাইরেও জমিরউদ্দিন তৎকালীন দিনাজপুর জেলার বিভিন্ন স্থানে আরো কয়েকটি তউজী নীলামে নেন। ফলে ঘুঘুডাঙ্গার জমিদারী তার সময়ে বেশ বড় আকার ধারণ করে। জমিরউদ্দিন চৌধুরী মৃত্যুর পর তার জ্যেষ্ঠ পুত্র মহিউদ্দিন আহমেদ চৌধুরী জমিদারী লাভ করেন। তিনি বেশ কিছুদিন জমিদারী করার পর মারা গেলে ২য় পুত্র সিরাজউদ্দিন আহমেদ জমিদারী লাভ করেন। তার মৃত্যুর পর তৃতীয় পুত্র এমাজউদ্দিন আহমেদ চৌধুরী এবং তার মৃত্যুর পর ৪র্থ পুত্র আমিন উদ্দিন আহমেদ চৌধুরী জমিদার হিসেবে দায়িত্ব পরিচালনা করেন।

ঘুঘুডাঙ্গা জমিদারী এলাকা ছিল ১১টি থানার মধ্যে। এগুলো হচ্ছে- 

ঘুঘুডাঙ্গা জমিদারী এলাকায় ছিল ৪১ টি তহশিল অফিস এবং প্রায় ৮০জন বরকন্দাজ, পেয়াদা। দিনাজপুর শহরের বড় ময়দানের পূর্ব পার্শ্বে ঈদগাহ বস্তী মহল্লায় ২টি প্রাচীন কুটিবাড়ী সহ এক বিরাট এলাকা এ জমিদার পরিবারের সম্পত্তি ছিল। 

সঠিক অনুচ্ছেদ শিরোনাম কোনটি?
titleA. দুর্লভ সামগ্রী
titleB. জমিদারদের নিরাপত্তা পোশাক ও অন্যান্য
titleC. ঘুঘুডাঙ্গা এষ্টেটের খাজনা
titleD. জমিদারী এলাকা
উত্তর: titleD
মূলত, ইরিত্রিয়ান টিগরিনইয়া মৌখিক ঐতিহ্যগত ইতিহাস অনুসারে আসমারান কেবেসা প্লাতিয়াও অঞ্চলে চারটি গোষ্ঠী বসবাস করতো: গেজা গুরতোম, গেজা শেলেলে, গেজা সেরেনসের এবং গেজা আসমাই। এই শহরগুলো নিচু ভূমির গোষ্ঠীসমূহ এবং "সেগার মেরেব মেলাশ" (যা এখন ইথিওপিয়ার টিগ্রে অঞ্চল) শাসকদের দ্বারা আক্রমনের শিকার হতো, যতক্ষণ না প্রতিটি বংশের মহিলারা তাদের সাধারণ শত্রুকে পরাজিত করার এবং গোষ্ঠীগুলোকে একত্রিত করে শান্তি রক্ষা করার সিদ্ধান্ত নেয়। পুরুষরা অত:পর "আরবার্তে আসমেরা" নাম গ্রহন করে। আরবার্তে আসমেরার আক্ষরিক অর্থ, তিগরিনিয়া ভাষা, "চার (স্ত্রীবাচক বহুবচন) তাদের একত্রিত করেছে"। অবশেষে আরবার্তে নামটি বাদ দেয়া হয় এবং এটিকে ডাকা হয় আসমারা নামে যার অর্থ "তারা [স্ত্রীবাচক, এইভাবে মহিলাদের উল্লেখ করা হয়] তাদের একত্রিত করেছে"। আসমারার প্রশাসনে আর্বায়েতে আসমারা নামে এখনও একটি জেলা রয়েছে। এটিকে এখন আসমার শব্দটির ইতালীয় সংস্করণ বলা হয়। নামটির পশ্চিমা সংস্করণটি অ-ইরিত্রিয়ানদের সংখ্যাগরিষ্ঠ দ্বারা ব্যবহৃত হয়, যেখন ইরিত্রিয়া এবং প্রতিবেশী জনগণের বহুভাষিক বাসিন্দারা আসল উচ্চারণ 'আসমেরা"র প্রতি অনুগত থাকে।

১৭৫১ খ্রিস্টাব্দে মিশনারি রেমিডিয়াস প্রুতকি আসমারার পাশ দিয়ে পার হয়েছিলেন এবং তার স্মৃতিতে বর্ণনা করেছিলেন যে ১৩০ বছর আগে যিশুর যাজকদের দ্বারা নির্মিত একটি গির্জা তখনও অক্ষত ছিল।

সঠিক অনুচ্ছেদ শিরোনাম কোনটি?
titleA. ইথিওপিয়ার সঙ্গে ফেডারেশন
titleB. অর্থনীতি
titleC. পরিবহন
titleD. ইতিহাস
উত্তর: titleD
১৯৮৮ থেকে ১৯৯২ সাল পর্যন্ত তিনি শিল্প ও নকশার সাভানাহ কলেজে স্থাপত্যে বিষয়ে অধ্যাপক ছিলেন। তিনি ১৯৯৭ থেকে ১৯৯৯ সাল পর্যন্ত সাউদার্ন বিশ্ববিদ্যালয়েল সহযোগী ডীন ছিলেন। উদ্দিন ২০০০ থেকে ২০০৬ সাল পর্যন্ত মিসৌরি বিশ্ববিদ্যালয়ের স্থাপত্য গবেষণা বিভাগের স্নাতক সমন্বয়কারী ছিলেন। পরে তিনি আমেরিকান ইন্টারন্যাশনাল ইউনিভার্সিটি অব আর্কিটেকচার বিভাগ প্রতিষ্ঠা করেন। সালেহ উদ্দিন সবুজ ভবন উদ্যোগে জড়িত ছিলেন।

জুলাই ২০০২ সালে তিতি সাধারণ ঠিকাদার ও নকশাবিদ হিসাবে ৪,০০০ বর্গফুট বাড়ি নির্মাণ করেন এবং আট মাস পরে শেষ করেন। "কলম্বিয়া হোম" ম্যাগাজিনে তার এ বাড়িকে " কলম্বিয়ার সবচেয়ে অনন্য সৃষ্টি" হিসেবে উপস্থাপন করা হয়।

সঠিক অনুচ্ছেদ শিরোনাম কোনটি?
titleA. সাময়িকী সম্পাদক
titleB. প্রাথমিক ও শিক্ষা জীবন
titleC. পুরস্কার
titleD. কর্মজীবন
উত্তর: titleD
বাংলাদেশে মাদ্রাসা শিক্ষিতদের মধ্যে সফলতম রাজনৈতিক ব্যক্তি হলেন এম এ মাওলানা আবদুল মান্নান। বাংলাদেশ সৃষ্টির পর বাংলাদেশ সরকারের মন্ত্রী পদেও মাদ্রাসা শিক্ষিতদের মধ্যে তিনিই প্রথম। তিনি ছিলেন একজন বাংলাদেশী রাজনীতিবিদ। তিনি জাতীয় পার্টি-এর মনোনিত চাঁদপুর-৪ আসনের নির্বাচিত সংসদ সদস্য ছিলেন। তিনি এই আসন থেকে দুইবার জাতীয় পার্টির হয়ে নির্বাচন করেন। প্রথমবার তিনি সফলতার সাথে নির্বাচনে জয় লাভ করেন এবং বাংলাদেশ সরকারের ধর্ম মন্ত্রী ছিলেন। তিনি পাকিস্তান শাসনামল থেকেই রাজনীতির সাথে জড়িত ছিলেন। প্রথম রাজনৈতিক জীবনে তিনি ছিলেন পাকিস্তান মুসলিম লীগের সেক্রেটারি জেনারেল। তিনি ১৯৬২ সালে ইস্ট পাকিস্তান আইনসভার সদস্য নির্বাচিত হয়ে ১৯৬৭ সাল পর্যন্ত ঐ পদে বহাল ছিলেন। এছাড়াও তিনি ১৯৬২ সাল থেকে ১৯৬৫ সাল পর্যন্ত ইস্ট পাকিস্তান এসেম্বলির পার্লামেন্টারি সেক্রেটারি ছিলেন। মাওলানা মুহাম্মদ আবদুল মান্নান পূর্ব পাকিস্তান সরকারের স্থানীয় সরকার বিভাগের (মন্ত্রণালয়ের) দায়িত্বে নিয়োজিত পার্লামেন্টারি সেক্রেটারি ছিলেন। ১৯৬৫ সালের অক্টোবর থেকে ১৯৬৮ সালের ৩০ অক্টোবর পর্যন্ত মাওলানা এম এ মান্নান পাকিস্তান এডভাইজরি কাউন্সিল অব ইসলামিক আইডলজির সদস্য ছিলেন। এ এডভাইজরি কাউন্সিলের সদস্যদের পদ ছিল সুপ্রিম কোর্টের বিচারপতি এবং পাকিস্তান সরকারের কেন্দ্রীয় সচিবদের সমপদমর্যাদার। 

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. শিক্ষাগত যোগ্যতা
titleC. জন্ম ও জীবন
titleD. কর্মজীবন
উত্তর: titleA
এই ভরাডুবির পর নরসেসকে ফিরিয়ে নেয়া হয় এবং বেলিসারিয়াস সারা ইতালি জুড়ে কর্তৃত্বের সাথে সর্বোচ্চ অধিনায়ক হিসাবে নিযুক্ত হন। ভিটিজেস ফার্সি দরবারে দূত পাঠিয়েছিলেন, এই আশায় করেছিলেন যে, প্রথম খস্রু বাইজেন্টাইনের বিপক্ষ পুনরায় যুদ্ধ শুরু করবে যাতে জাস্টিনিয়ান বেলিসারিয়াস সহ তার বাহিনীর অধিকাংশ পূর্বে নিয়ে যায় এবং গোথদের পুনরায় শক্তিশালী হতে সুযোগ করে দেয়। বেলিসারিয়াস যুদ্ধ শেষ করার জন্য রাভেন্নাকে দখল করার সিদ্ধান্ত নেন কিন্তু অ্যাক্সিউম ও ফেসুলে(ফিওসোল) তে গোথদের সুরক্ষিত আশ্রয়ের বিরুদ্ধে ব্যবস্থা নেয়ার দরকার ছিল। মার্টিন এবং জন, উরিয়াসের অধীনে গোথিক সেনাবাহিনীকে বাধা দিয়েছিল, যা পো নদী অতিক্রম করার চেষ্টা করছিল, জাস্টিনের অধীনে সেনাবাহিনীর একটি অংশ ফেসুয়েল অবরোধ করে এবং বেলিসিয়াসকে নিজে আক্সিয়াম অবরোধ করেন। অবরোধের সময় রাজা খেওডেবার্টের নেতৃত্বে একটি বড় ফ্র্যাঙ্কিশ সেনাবাহিনী আল্পস অতিক্রম করে এবং পৌ নদীর দুকূলে অবস্থানরত গথ এবং বাইজেন্টাইন সেনদের আক্রমন করে। তারা প্রখমে গথদের আক্রমণ করে, যারা মনে করেছিল ফ্র্যাঙ্করা বন্ধু হিসাবে এসেছে, দ্রুতগতিতে পালায়ে যায়। বাইজেন্টাইনরাও একই রকম অবাক হয়ে যুদ্ধ শুরু করে পরাজিত হয় এবং দক্ষিণ দিকে তাসকানিতে বাহিনী প্রত্যাহার করে নেয়। ফ্র্যাঙ্কিশ আক্রমণ আমাশয়-রোগের প্রকোপে পরাজিত হয়, যা তাদের প্রচুর ক্ষতি করে এবং ফ্র্যাঙ্কদের বাহিনী প্রত্যাহারের জন্য বাধ্য করে। বেলিয়াসিয়াস অবরোধ করা শহরগুলির উপর মনোনিবেশ করেন, এবং উভয় সেনাবাহিনী ৫৩৯ সালের অক্টোবরে বা নভেম্বর অনাহারের জন্য আত্মসমর্পণ করতে বাধ্য হয়েছিল। 

সঠিক অনুচ্ছেদ শিরোনাম কোনটি?
titleA. বেলিসারিয়াস
titleB. মেডিওলানাম
titleC. ফ্র্যাঙ্কদের আক্রমণ
titleD. গথদের অধীনে ইতালি
উত্তর: titleC
চন্দনাইশ উপজেলার সর্ব-দক্ষিণে দোহাজারী পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব ৪২ কিলোমিটার এবং চন্দনাইশ উপজেলা সদর থেকে প্রায় ১০ কিলোমিটার। এ পৌরসভার উত্তরে ধোপাছড়ি ইউনিয়ন, হাশিমপুর ইউনিয়ন ও সাতবাড়িয়া ইউনিয়ন; পশ্চিমে হাশিমপুর ইউনিয়ন, সাতবাড়িয়া ইউনিয়ন, সাতকানিয়া উপজেলার খাগরিয়া ইউনিয়ন ও ধর্মপুর ইউনিয়ন; দক্ষিণে সাতকানিয়া উপজেলার খাগরিয়া ইউনিয়ন, কালিয়াইশ ইউনিয়ন, ধর্মপুর ইউনিয়ন ও বাজালিয়া ইউনিয়ন এবং পূর্বে ধোপাছড়ি ইউনিয়ন ও সাতকানিয়া উপজেলার পুরানগড় ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. হাট-বাজার
titleB. স্বাস্থ্য
titleC. অবস্থান ও সীমানা
titleD. শিক্ষা ব্যবস্থা
উত্তর: titleC
যোগতন্ত্র শ্রেণীটিও বিরোচনের উপর গুরুত্ব আরোপ করে। "সর্ব-তথাগত-তত্ত্ব-সংগ্রহ তন্ত্র" ও "সর্ব-দুর্গতি-পরিশোধন তন্ত্র" এই শ্রেণীর অন্তর্গত। সুরঙ্গমা সূত্র ও সুরঙ্গমা মন্ত্র যার থেকে এটি (শীতাতপত্র উষ্ণিষ ধারণী নামে পরিচিত) এসেছে, সেটিও এই শ্রেণীর অন্তর্গত। ত্রিপিটক বিশেষজ্ঞ ভিক্ষু শ্রমণ সুয়ান হুয়ার "সুরঙ্গমা মন্ত্র টীকা" অনুসারে, সুরঙ্গমা মন্ত্র তূরীয়ভাবে ও আক্ষরিকভাবে সকল বৌদ্ধধর্মকে বহন করে এবং পঞ্চধ্যানী বুদ্ধের (বিরোচন, অমিতাভ, অক্ষোভ্য, রত্নসম্ভব ও অমোঘসিদ্ধি; বিরোচন ও অক্ষোভ্য বুদ্ধের উপর অধিক গুরুত্ব সহ) উপর গুরুত্ব আরোপ করে। সেই সঙ্গে এই মন্ত্র তাঁদের অনুগামী ধর্মপাল এবং পুরুষ ও নারীরূপী ভয়াল দেবদেবীদের (যেমন বজ্রপাণি, ভয়ংকর মঞ্জুশ্রী, মহাকাল, তারা, পাণ্ডরবাসিনী, প্রকৃতি, উচুষ্মা অগ্নিমুণ্ড বজ্র, ব্রহ্মা, ইন্দ্র, রুদ্র রূপী শিব, বজ্রযোগিনীর রৌদ্রী-উমাপতি মূর্তি, নারায়ণ, গণপতি, বিভিন্ন ডাকিনী, নাগ রাজারা, যক্ষ রাজারা, রাক্ষস রাজারা, বৌদ্ধ ও হিন্দু দেবমণ্ডলীর বিভিন্ন ধর্মরক্ষকগণ) উপরেও গুরুত্ব আরোপ করে। সুরঙ্গমা মন্ত্র তান্ত্রিক প্রথার প্রধান ভয়ংকরী দেবী হলেন শীততাপত্র। ইনি তিব্বতি বৌদ্ধধর্মের অবলোকিতেশ্বর বোধিসত্ত্বের একটি রূপ।
সঠিক অনুচ্ছেদ শিরোনাম কোনটি?
titleA. যোগতন্ত্র
titleB. বুদ্ধবচন
titleC. প্রোটো-মহাযান সূত্রাবলি
titleD. বিবিধ গ্রন্থাবলি
উত্তর: titleA
জন্মগ্রহণের সময় তিনি ডেনমার্কের উত্তরাধিকারী ছিলেন না এবং ভাই ছিল না। ঐ সময় শুধুমাত্র পুরুষেরাই ডেনমার্কের উত্তরাধিকারিত্বের অধিকারী ছিলেন। ১৯৪৭ সালে সংবিধান পরিবর্তনে পদক্ষেপ গ্রহণ শুরু হয়। পরবর্তীতে ২৭ মার্চ, ১৯৫৩ সালে গ্লুক্সবার্গ সভায় নতুন অধ্যাদেশ জারি করে উত্তরাধিকারের জটিলতা নিরসন করে ভবিষ্যতের বাঁধা দূর করা হয়। তা নাহলে তার চাচা প্রিন্স নুড ক্ষমতায় আরোহণ করতেন। ১৬ এপ্রিল, ১৯৫৮ খ্রিষ্টাব্দে মার্গারেথের অষ্টাদশ জন্মদিনে স্টেট কাউন্সিলের সদস্য মনোনীত করা হয়। রাজার অনুপস্থিতিতে তিনিই সভায় সভাপতিত্ব করতেন।

১৯৭২ সালে রাজা নবম ফ্রেদেরিক মৃত্যুবরণ করেন। এরফলে ড্যানীয় সাম্রাজ্যের প্রথম নারী রাষ্ট্রপ্রধান হন রাণী মার্গারেথ।

সঠিক অনুচ্ছেদ শিরোনাম কোনটি?
titleA. রাজ্যাভিষেক
titleB. প্রারম্ভিক জীবন
titleC. বৈবাহিক জীবন
titleD. শিক্ষাজীবন
উত্তর: titleA
চাঁদপুর বন্দর প্রতিষ্ঠার সঠিক সময় জানা যায়নি, তবে অনুমান করা হয় এই বন্দরটি হাজার বছরের পুরনো। এই বন্দরটি মেঘনা নদীর ভাঙ্গনের ফলে ক্রমে পূর্ব দিকে সরে এসেছে। এই ভাবে বন্দরটি প্রায় ৯ কিলোমিটার পূর্বে সরে এসেছে। এই বন্দরটির ব্যাপক ব্যবহার শুরু হয় ব্রিটিশ আমলে ব্রিটিশ ভারত এর একটি নদীবন্দর হিসাবে। এই সময় এই বন্দর থেকে পাট জাহাজে করে কলকাতা নিয়ে যাওয়া হত। দেশ বিভাগের পর চাঁদপুর বন্দর পূর্ব পাকিস্তানের মধ্যে চলে যায়। ১৯৭১ সাল থেকে এটি বাংলাদেশের একটি গুরুত্বপূর্ণ নদী বন্দর হিসাবে পরিচিত হতে থাকে।

সঠিক অনুচ্ছেদ শিরোনাম কোনটি?
titleA. ইতিহাস
titleB. যাত্রী পরিবহন
titleC. পণ্য পরিবহন
titleD. সমস্যা
উত্তর: titleA
প্রতিষ্ঠানটির চারপাশে পাহাড়, বাগান আর এর নিজের স্থাপত্য সৌন্দর্যের জন্য সবার কাছে এটি সমাদৃত। প্রতিষ্ঠানটির মূল ভবন চারতলা বিশিষ্ট। প্রতিষ্ঠানটির অত্যাধুনিক কম্পিউটার ল্যাব, জীববিজ্ঞান গবেষণাগার, রসায়ন গবেষণাগার, পদার্থ গবেষণাগার রয়েছে। মূল ভবনে রয়েছে শিক্ষক সেমিনার হল, অভিভাবক বিশ্রামাগার, অধ্যক্ষ কক্ষ, জিমনেশিয়াম এবং ছাত্র-ছাত্রীদের জন্য যথেষ্ট পরিমাণ শ্রেণী কক্ষ।

সঠিক অনুচ্ছেদ শিরোনাম কোনটি?
titleA. ইতিহাস
titleB. পরিবেশ
titleC. সংক্ষিপ্ত বিবরণ
titleD. ভর্তি
উত্তর: titleB
কর্ণফুলি উপজেলার পশ্চিমাংশে চর পাথরঘাটা ইউনিয়নের অবস্থান। এ ইউনিয়নের দক্ষিণে জুলধা ইউনিয়ন ও চর লক্ষ্যা ইউনিয়ন; পূর্বে চর লক্ষ্যা ইউনিয়ন ও শিকলবাহা ইউনিয়ন; উত্তরে কর্ণফুলি নদী; চট্টগ্রাম সিটি কর্পোরেশনের ৩৪নং পাথরঘাটা ওয়ার্ড, ৩৩নং ফিরিঙ্গি বাজার ওয়ার্ড, ৩১নং আলকরণ ওয়ার্ড, ৩০নং পূর্ব মাদারবাড়ী ওয়ার্ড, ২৯নং পশ্চিম মাদারবাড়ী ওয়ার্ড, ২৮নং পাঠানটুলী ওয়ার্ড ও ৩৫নং গোসাইলডাঙ্গা ওয়ার্ড এবং পশ্চিমে কর্ণফুলি নদী ও চট্টগ্রাম সিটি কর্পোরেশনের ডবলমুরিং থানা ও বন্দর থানা অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. যোগাযোগ ব্যবস্থা
titleC. অবস্থান ও সীমানা
titleD. জনসংখ্যার উপাত্ত
উত্তর: titleC
ফকির "ফারাওয়ের চুরুট"-এ একটি আফিম পাচারকারী চক্রের উঁচু পদের সদস্য। সে মারাত্মক রাজাইজা আরক ব্যবহার করে মানুষকে পাগল বানিয়ে দেয়। এছাড়া সে সম্মোহন, ভারতীয় দড়িবাজী এবং পলায়নবিদ্যায় পারদর্শী। টিনটিনের হাত থেকে পালানোর সময় ঘটাক্রমে মাথায় পাথরের আঘাতে সে জ্ঞান হারায় এবং ধরা পড়ে।

1932-34 সালে প্রকাশিত মূল সাদা-কালো সংস্করণে, ফকির তার বসকে ফোনে জানায় যে টিনটিন যে বাংলোয় আশ্রয় নিয়েছে তার এক প্রহরীকে ঘুষ দিয়ে সে টিনটিনের "আত্মহত্যা"র ঘটনা সাজাতে চায়। পরে এই ইঙ্গিত পাওয়া যায় যে সেই ছিল অবগুণ্ঠিত মাদক পাচারকারীদের মিটিংয়ের সভাপতি।

পরবর্তী কমিকস "নীলকমল"-এ ফকির জেল থেকে পালিয়ে যায় এবং এক চীনা লোককে বিষমাখা তীরে বিদ্ধ করে। লোকটি এসেছিল মাদক পাচারকারী মিৎসুহিরাতো সম্পর্কে টিনটিনকে সতর্ক করতে। 1934 সালের মূল সাদাকালো সংস্করণে জঙ্গলের মধ্যে দিয়ে ব্লো-পাইপ হাতে ফকিরের পালানোর দৃশ্যটি অন্তর্ভুক্ত ছিল। কোনো ঝুঁকি না নিয়ে টিনটিন গাইপাজামার মহারাজাকে বলে যে ফকির ধরা না পড়া পর্যন্ত সে বাইরে বেরুবে না। পরদিন পুলিশ জানায় যে ফকির আবার ধরা পড়েছে।

সঠিক অনুচ্ছেদ শিরোনাম কোনটি?
titleA. ফকির
titleB. রাসকার কাপাক
titleC. ববি স্মাইলস
titleD. প্রফেসর ইউক্লিড
উত্তর: titleA